चिरेका बंद हुआ तो श्रमिक खुद होंगे जिम्मेदार
नेशनलफेडरेशन आॅफ इंडियन रेलवे (एनएफआईआर) के राष्ट्रीय अध्यक्ष गुमान सिंह ने कहा कि सरकार और सहयोगी मिलकर निजीकरण और राष्ट्रीय संस्था को बंद करने की साजिश रच रहे हैं। चिरेका से छीनकर विद्युत रेलइंजन बनाने का अतिरिक्त जिम्मा डीरेका वाराणसी और डानकुनी को देने के पीछे कहीं कहीं यहां के श्रमिक भी जिम्मेवार हैं। चित्तरंजन रेलवे मेंस कांग्रेस के 24वें द्वितीय वार्षिक अधिवेशन में उपस्थित लोगों को संबोधित करते हुए उन्होंने उक्त बातें कही।
उन्होंने कहा कि आजादी से आज तक चिरेका का इंजन ही सर्वश्रेष्ठ प्रदर्शन करता रहा है। रेल बंद करना हमारा काम नहीं है हमारा काम है कि पहले हमारी मांगों को सरकार के पास रखना है और अगर हमारी मांगों पर सरकार कोई सकारात्मक पहल नहीं करती है, तो हम रेल बंद करने के लिए बाध्य होते हैं। 26 जनवरी 1950 में चिरेका बना तब से लोको का उत्पादन इकाई कार्य कर रही है। सरकार की कुटनीति के कारण धीरे-धीरे आउटसोर्सिंग कर निजी हाथों में वर्कशॉप को देने का काम किया जा रहा है। सभी काम आउटसोर्सिंग से किया जा रहा है। सभी गाड़ियां धीरे-धीरे प्राईवेट हाथों में देने का काम किया जा रहा है। परंतु हम इसे होने नहीं देंगे। सिंह ने कहा कि हम चाहते हैं कि रेलवे कर्मियों की समस्या को शांतिपूर्ण रुप से सरकार के साथ बैठ कर फैसला करें। इससे पूर्व जामताड़ा विधायक डाॅ इरफान अंसारी ने चिरेका के कर्मियों के साथ हमेशा खड़े रहकर साथ देने की बाते कहते हुए पड़ोसी क्षेत्र झारखंड के मिहिजाम के कई समस्या को रखा कहा कि चिरेका के अंतर्गत पड़नेवाली सड़क क्षेत्र में पड़ती है। परंतु रेलवे उसे बनाती है और एनओसी देती है। कहा कि कारखाना एक्ट के अनुसार 9 किलोमीटर एरिया तक विभिन्न सुविधा चिरेका को देना चाहिए। समस्या का हल नहीं निकला तो आंदोलन का रास्ता चुनेंगे। कार्यक्रम का शुभारंभ झंडोतोलन के साथ हुआ। पल्लवी राय ने भारत नाट्यम शिव अराधना पर नृत्य कर किया। मौके पर अरविंद पांडेय, विजय विश्वास, अमलेन्दू मुखर्जी, अरूण राय, बीबी सोनार, आरएन सिंह, नागेंद्र प्रसाद, एनपी साहु आदि थे।
संबोधित करते विधायक।
रेल हड़ताल देश के लिए घातक है, हड़ताल शौक नहीं मजबूरी है। समस्याओं के निदान के लिए सरकार की मनमानी रोकने के लिए हड़ताल का सहारा लेने के लिए मजबूर होना पड़ता है। उक्त बातें इंटक महासचिव गुमान सिंह कही। कहा कि कारखाना वाष्प इंजन बनाने के साथ शुरू हुई आज विद्युत इंजन बनाकर सारे देश में यात्रियों को एक जगह से दूसरे जगह भेजने का काम इसी कारखाने के सहयोग से संभव हो पाया। सभी सामाग्री निजी कंपनियों से बनाकर एसेंबल वर्कशॉप बनाकर रख दिया। 6000 अश्व शक्ति का इंजन बनानेवाले इस कारखाने की क्षमता इससे भी अधिक पावरफुल इंजन बनाने की है।
मुख्य अतिथि गुमार सिंह के भाषण के समय ही कर्मी लंच के लिए कतार में लग गए। इसपर सिंह ने कहा कि दिल्ली से हम आपसे मिलने आए हैं। आपके बीच सुख-दुख बांटने पहुंचे हैं, लेकिन आप हैं कि सुनते नहीं। अगर यही हाल रहा तो कारखाना को निजी हाथों मेें जाना तय है। अधिवेशन में बतौर अतिथि पहुंचे जामताड़ा विधायक डाॅ इरफान अंसारी ने कहा चिरेका की पहचान पूरे विश्व में है। लेकिन अधिकारी केंद्र सरकार नहीं चाहती कि यह कारखाना बचे।
रेल इंजन कारखाना को एसेंबल कारखाना बना दिया गया है, अगर यही हाल रहा तो निजी हाथों में जाना तय : गुमान
hin_Deva hin_Deva hin_Deva awa_Deva hin_Deva hin_Deva hin_Deva